Þórhallur Pálsson , leiðsögumaður Landsvirkjunar við Kárahnjúka . Stöð 2 / Arnar Halldórsson . Áætlað er að milli tólf og fjórtán þúsund ferðamenn skoði Kárahnjúkastíflu á hverju sumri . Leiðsögumaður Landsvirkjunar segir það vekja furðu hjá flestum hvað þetta er stórt mannvirki og hve stuttan tíma tók að reisa það . Rætt var við Þórhall Pálsson , leiðsögumann við Kárahnjúka , og sýndar myndir af stíflunni í fréttum Stöðvar 2 . Kárahnjúkastífla er 700 metra löng og nærri 200 metra há . Steypta hliðin snýr að Hálslóni . Stöð 2 / Arnar Halldórsson . Kárahnjúkastífla telst stærsta mannvirki Íslands , og hæsta jarðvegsstífla Evrópu , hún er 198 metra há og 700 metra löng . Þar býður Landsvirkjun upp á leiðsögn tvo daga í viku , eftir hádegi á fimmtudögum og laugardögum , en þetta hrikalega mannvirki dregur að sér þúsundir ferðamanna á hverju sumri . „ Sérstaklega seinnipartinn í júlí . Þá geta verið hér troðfull bílastæði og fleiri en maður hefur tölu á , ” segir Þórhallur . Ferðamenn á stíflunni horfa niður í Hafrahvammagljúfur . Stöð 2 / Arnar Halldórsson . Við stífluna eru upplýsingaskilti og salerni og borð til að sitja við en Þórhallur reynir að halda tölu á fjöldanum sem þangað kemur . Þeir áætli að þetta séu milli tólf og fjórtán þúsund manns sem staldri við stífluna á hverju sumri . Auk þeirra aki margir þarna í gegn á leið inn á hálendi , inn í Öskju og Kverkfjöll og víðar . Hvergi annarsstaðar sé malbikaður vegur inn á hálendið í þessari hæð , en um klukkustundar akstur er að Kárahnjúkastíflu frá Egilsstöðum . Miklar deilur voru um stífluna á sínum tíma en hún var reist á árunum 2003 til 2007 . Þórhallur kveðst ekki verða sérstaklega var við neikvæð viðhorf ferðamanna sem þangað koma . Séð yfir stífluna í átt til Hafrahvammagljúfurs . Neðst sést í yfirborð Hálslóns . Stöð 2 / Arnar Halldórsson . „ Ég held að það veki furðu hjá flestum sem koma hingað í fyrsta skipti hvað þetta er stórt og mikið mannvirki . Og eins það hversu stuttan tíma það tók að byggja það . ” Þórhallur segir að lengi vel hafi Íslendingar og útlendingar verið álíka margir í hópi ferðamanna . „ Núna er orðið færra um Íslendinga og útlendingarnir finnst mér í meirihluta . ” Fyrsta vél í Fljótsdalsstöð við Kárahnjúka verður gangsett í dag , mörgum mánuðum á eftir áætlun .